Mircea Geoană
**Dan Mircea Geoană** (s. 14. heinäkuuta 1958 Bukarest) on romanialainen poliitikko. Hän oli sosiaalidemokraattisen puolueen (PSD) johtaja 2005–2010 ja senaatin puhemies 2008–2011 sekä aiemmin maansa ulkoministeri 2000–2004 Adrian Năstasen hallituksessa.

Geoană toimi 1996–2000 lähettiläänä Yhdysvalloissa. Vuonna 2001 hän oli ETYJin puhemies. Geoană pyrki 2004 Bukarestin pormestariksi, mutta hävisi vaalissa demokraattisen puolueen Traian Băsesculle.

Geoană valittiin huhtikuussa 2005 sosiaalidemokraattisen puolueen (Partidul Social Democrat) johtoon puoluekokouksessa Bukarestissa. Hänen valintaansa pidettiin tappiona puolueen perustajalle ja entiselle johtajalle Ion Iliesculle. Geoanăn lupauksen ottaa unkarilaisen vähemmistön puolue RMDSz mukaan hallitukseen on uskottu vaikuttaneen Năstasen tappioon vuoden 2004 presidentinvaaleissa Traian Băsesculle äärinationalistien siirtyessä kannattamaan häntä.

Geoană oli vuonna 2009 ehdolla Romanian presidentiksi, mutta hävisi vaalien toisella kierroksella istuvalle presidentille Băsesculle prosentein 50,33–49,66. Helmikuussa 2010, vain kaksi kuukautta niukan vaalitappion jälkeen, hän hävisi sosiaalidemokraattisen puolueen johtajavaalin Victor Pontalle äänin 856–781. Sittemmin hän ajautui erimielisyyksiin puolueensa kanssa ja tuli erotetuksi sen jäsenyydestä marraskuussa 2011. Hänet äänestettiin tuolloin pois myös senaatin puhemiehen paikalta.

Geoană jatkoi puolueesta erottamisensa jälkeen riippumattomana senaattorina. Maaliskuussa 2012 hän oli perustamassa România noastră (suom. *Meidän Romaniamme*) -liikettä. Myöhemmin samana vuonna hän palasi PSD:hen ja valittiin kolmannelle kaudelle senaattiin.

Lähteet
-------

1. ↑  Mircea-Dan GEOANĂ *senat.ro*. Viitattu 10.7.2012. (romaniaksi)
2. ↑  Diplomatia *mirceageoana.ro*.  Arkistoitu 4.8.2014. Viitattu 10.7.2012. (romaniaksi)
3. ↑  'Mircea Geoana s-a purtat ca un prostanac intre cele doua tururi de scrutin' *9am.ro*.  1.3.2005. Viitattu 10.7.2012. (romaniaksi)
4. ↑  BEC, rezultat final » Traian Băsescu - 50,33%, Mircea Geoană - 49,66% *gsp.ro*.  7.12.2009. Intact Media Group. Viitattu 10.7.2012. (romaniaksi)
5. ↑  Victor Ponta is the new leader of the Social Democratic Party. Final results: Victor Ponta 856 votes, Mircea Geoana 781 *Hotnews.ro*.  21.2.2010. Viitattu 10.7.2012. (englanniksi)
6. ↑  Romanian Senate speaker Mircea Geoana voted out of office, Democratic Liberal Petru Filip named interim speaker *Hotnews.ro*.  23.11.2011. Viitattu 10.7.2012. (englanniksi)
7. ↑  Mircea Geoană launches "Our Romania" movement: It’s rather an NGO than a party *Bucharest Herald*.  16.3.2012. Viitattu 10.7.2012. (englanniksi)[vanhentunut linkki]
8. ↑  Ponta: Mircea Geoană va candida la parlamentare susţinut de USL pe locurile PSD *B1.ro*.  25.9.2012. Viitattu 14.5.2013. (romaniaksi)
9. ↑  Mircea Geoană obţine al treilea mandat de senator la Dăbuleni, cu 70,75 la sută *RTV.net*.  10.12.2012. Viitattu 14.5.2013. (romaniaksi)

Aiheesta muualla
----------------

* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |

 |